شەفەق نيوز/ نرخ دۆلار ئەمریکی وەرانوەر دینار عراقی، ئمڕوو چوارشەممە، لە بۆرسەی سەرەکی بەغداد پایتەخت و هەرێم کوردستان  داوەزیا.
پەیامنێر ئاژانس شەفەق نيوز وت: نرخ دۆلار بۆرسەی کیفاح و حارسیە لە بەغداد پایتەخت شەوەکی ئمڕوو رەسیە 146100 دینار عراقی وەرانوەر 100 دۆلار ئەمریکی.
دۊیەکە سێشەممە، نرخ دۆلار رەسیە 146600 دینار عراقی وەرانوەر 100 دۆلار ئەمریکی.
پەیامنێرمان وتیش؛ نرخ فرووشتن و سەنین لە دوکانەیل بەغداد داوەزیایە، ک نرخ فرووشتن رەسیە 147000 دینار عراقی وەرانوەر 100 دۆلار ئەمریکی، و نرخ سەنینی رەسیە 145000 دینار.
لەهەولێر پایتەخت کوردستانیش نڕخ دۆلار داوەزی، نڕخ فروشتنی رەسیە 146350 عراقی وەراوەر 100 دۆڵار ئەمریکی، و نڕخ سەنینی 146000 عراقی وەرانوەر 100 دۆلار ئەمریکی.
